Hallo Diet Doc
Ek wil net graag meer weet van Glucofast en die effektiewietyd daarvan, ek is op eltroxin vir my skildklier, maar is so 20kg oorgewig en het ook al alles in die boek probeer maar met geen geluk. Ek het gaan lees oor die simptome van Insulin Resistance en ek moet sê dit klink net soos ek.
Wat is die side effects van die produk.
Answer 842 views
Alhoewel dit baie moontlik is dat jy wel aan insulienweerstand ly, moet jy asb nie sommer begin met 'n medikasie soos Glucofast sonder dat jy getoets is deur jou dr om die insulienweerstand te diagnoseer. Gaan sien dus jou dr en vra hom/haar om jou te laat toets vir insulienweerstand. Indien jy wel aan insulienweerstand ly, is dit noodsaaklik om 'n dieetkundige te spreek. Besoek die Webwerf van die Assosiasie vir Dieetkunde in SA by: www.dietetics.co.za en kliek op "Private Practising" om 'n dieetkundige in jou gebied te vind. Die dieetkundige sal vir jou 'n individuele dieetvoorskrif moet uitwerk wat die oorgewig, en insulienweerstand aanspreek. So 'n dieet is gegrond op voedsels met 'n lae glisemiese indeks (GI). In die tussentyd kan hy kliek op 'Diet' bo aan hierdie bladsy en dan op 'Weight loss' en 'The Right Approach' en die artikels oor die GI lees, maar moenie sommer produkte gebruik vir toestande soos insulienweerstand as jy nie 'n korrekte diagnose het nie.